คุณครับคือผมมีอะไรกับแฟนแต่ไม่ได้ป้องกันแล้วประจำเดือนแฟนมาเร็วกว่าปกติ คือรอบที่แล้วมา30ต.ค. รอบนี้มา16พ.ย. มีโอกาสท้องหรือป่าวครับ
สวัสดีค่ะ หากประจำเดือนมาในวันที่ 30 ต.ค. แล้วในวันที่ 16 พ.ย.ได้มีเลือดออกมา เลือดดังกล่าวไม่น่าใช่ประจำเดือน แต่อาจเป็น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมามาปริมาณเล็กน้อย และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ หรืออาจเกิดจากการผลิตฮอร์โมนของรังไข่ผิดปกติได้ หากหลังจากนี้ ยังคงมีเลือดออกผิดปกติ คือออกแบบกะปริดกะปรอยมาอีกเรื่อยๆ หรือมีระยะห่างระหว่างรอบประจำเดือนที่สั้นกว่า 21 วัน หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ